AH โชว์กำไร Q3 โต 156% ทะลุ 600 ล้าน รับรู้รายได้ขาย “ยานยนต์” พุ่ง – FX เพิ่ม
AH อวดกำไรไตรมาส 3/65 โต 156% แตะ 601 ล้านบาท จากช่วงปีก่อน 229 ล้านบาท รับรู้รายได้ขาย “ยานยนต์” พุ่ง - FX เพิ่ม ดันงวด 9 เดือนแรกโต 135% ทะลุ 1.5 พันล้านบาท
AH อวดกำไรไตรมาส 3/65 โต 156% แตะ 601 ล้านบาท จากช่วงปีก่อน 229 ล้านบาท รับรู้รายได้ขาย “ยานยนต์” พุ่ง - FX เพิ่ม ดันงวด 9 เดือนแรกโต 135% ทะลุ 1.5 พันล้านบาท
14 พ.ย. 2565

บริษัท อาปิโก ไฮเทค จำกัด (มหาชน) หรือ AH รายงานผลการดำเนินงานไตรมาส 3/65 และงวด 9 เดือนปี 65 มีกำไรสุทธิ ดังนี้

บริษัทรายงานกำไรสุทธิอยู่ที่ 600.68 ล้านบาท เพิ่มขึ้น 156.09% จากงวดเดียวกันของปีก่อน 234.56 ล้านบาท เป็นผลมาจากรายได้จากการขายและบริการ 7,300 ล้านบาท เพิ่มขึ้น 72% จากงวดเดียวกันของปีก่อน 4,244 ล้านบาท และกำไรจากอัตราแลกเปลี่ยน 175 ล้านบาท เพิ่มขึ้น 62% จากงวดเดียวกันของปีก่อน 108 ล้านบาท โดยมาจากการเพิ่มขึ้นของรายได้ส่วนธุรกิจการผลิตชิ้นส่วนยานยนต์และรายได้ส่วนธุรกิจตัวแทนจำหน่ายรถยนต์
อีกทั้งกำไรจากอัตราแลกเปลี่ยน มีจำนวน 174.8 ล้านบาท ในไตรมาส 3/2565 เทียบกับกำไรจากอัตราแลกเปลี่ยนจำนวน107.9 ล้านบาท ในไตรมาส 3/2564 มาจากการอ่อนค่าของเงินบาท
อย่างไรก็ตามกำไรจากอัตราแลกเปลี่ยนส่วนใหญ่ เป็นเงินกู้ในสกุลเงินดอลลาร์สหรัฐสำหรับธุรกรรมที่เกี่ยวข้องกับ SGAH และนับเป็นธุรกรรมที่มิใช่เงินสด และกำไร (ขาดทุน) สุทธิส่วนที่เป็นของผู้ถือหุ้น อยู่ที่ 600.7 ล้านบาท เทียบกับกำไรสุทธิในไตรมาส 3/2564 จำนวน 234.6 ล้านบาท อัตราส่วนกำไรสุทธิเพิ่มขึ้นจากร้อยละ 5.3 ในไตรมาส 3/2564 เป็นร้อยละ 8.0 ในไตรมาส 3/2565 จากยอดขายที่สูงขึ้นการเปิดตัวรถยนต์รุ่นใหม่ รวมถึงผลิตภัณฑ์ใหม่